**זכויותיהם של לסביות, הומואים, טרנסג'נדרים וביסקסואלים (להט"ב) בזימבבואה** כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית בין גברים מוגדרת כפלילית מאז 1891 (כחלק מרודזיה תחת שלטון חברת דרום אפריקה הבריטית), הנושאת עונש מאסר של 14 שנים אם כי חוקית עבור נשית מאז ומעולם. מאז 1995, ממשלת זימבבואה ביצעה פעילות נגד זכויות להט"ב, בעוד "מעשה סדום" מסווג כהתנהגות מינית בלתי חוקית ומוגדר בחוק הפלילי כביצוע מין אנאלי או כל "מעשה מגונה" בין מבוגרים בהסכמה אשר חל גם על הטרוסקסואלים גם כן אך לא על לסביות.

זימבבואה עומדת בניגוד חריף לשכנותיה דרום אפריקה, כמו גם למוזמביק, אשר חוקקה הגנות רחבות עבור תושבי להט"ב בשטחיה בשנים האחרונות בעוד דרום אפריקה מוגדרת כמדינה החמישית בעולם אשר הכשירה נישואים חד מיניים בשנת 2005, כאשר בזימבבואה, ישנה הגבלה בחוקת המדינה המכירה בנישואים כאיחוד הטרוסקסואלי בלבד מאז 2013 בעוד לא קיימת הגנה בחוק מפני אפליה על רקע נטייה מינית או זהות מגדרית בתעסוקה, מתן סחורות ושירותים, דברי שטנה או פשעי שנאה. חברי קהילת הלהט"ב במדינה נדחקים לשוליים הן בתחום המשפטי והן בתחום החברתי אשר כתוצאה מכך, רבים בוחרים להישאר בארון, להתאבד או להגר כשהיעד הפופולרי הוא השכנה דרום אפריקה. עם זאת, מאז הדחתו הכפויה של הרודן רוברט מוגאבה מהנשיאות בנובמבר 2017, פעילי זכויות להט"ב זימבבואים הביעו תקווה שזכויות האדם שלהם יכובדו. על פי סקר משנת 2018, 50% מהגברים ההומואים בזימבבואה הותקפו פיזית ו-64% נדחו על ידי משפחותיהם. 27% מהלסביות דיווחו גם כן על קבלת דחייה.

הומוסקסואליות, יחסים חד-מיניים וקרוס-דרסינג בין בני אותו המין היו מקובלים ונפוצים בזימבבואה לפני תחילת הקולוניזציה הבריטית ומדיניות הממשלה האנטי-לבנה שלאחר קבלת עצמאותה, אשר בתורתה הפיצה את האמונה המוטעית כי הומוסקסואליות אינה אפריקאית או "תופעה מערבית" אל תושבי המדינה. במשך ההיסטוריה, פעילות הומוסקסואלית תועדה בקרב אנשי הסאן, הקויקוי, הנדבלה (אנ') ואנשי השונה הזימבבואים.

היסטוריה
--------

אנשי הסאן, שחיו בדרום אפריקה במשך אלפי שנים, היו ידועים כמי שעוסקים בפעילות הומוסקסואלית. ציור סלע מפורסם אחד, הממוקם ליד הכפר גורובה, מתאר שלושה גברים העוסקים בקיום יחסי מין אנאליים. ההערכה היא שהציור מתוארך בערך ל-8,000 שנה לפני הספירה, אם כי מספר הערכות קובעות כי הוא בן כ-2,000 שנה. במאה ה-18 הכירו אנשי הקויקוי במונחים "קואטסירא" (koetsire), המתייחסים לגבר שנקלט מינית מגבר אחר, ו-"סוראגוס" (soregus), המתייחס לאוננות חד-מינית הדדית בדרך כלל בקרב חברים. קיום יחסי מין אנאליים ויחסי מין בין נשים התרחשו גם הם, אם כי לעיתים רחוקות יותר בעוד הומוסקסואליות לא נתפסה כאנטיתזה להטרוסקסואליות. עמי הבנטו עסקו גם כן בפעילות הומוסקסואלית. לפני הקרב, גברי הנדבלה היו מקיימים יחסי מין זה עם זה. גברים נשיים בחברה הנדבלית הפכו לעיתים קרובות למרפאים ולמנהיגים רוחניים. הן בקרב בני השונה והן בקרב הנדבלה, פעילות הומוסקסואלית נתפסה באופן היסטורי כ-"מקור לחימוש רוחני חדש".

לדברי החוקר הבריטי, מארק אפריצ'ט, הומוסקסואליות גדלה בקרב גברים אפריקאים במהלך התקופה הקולוניאלית. למרות שהייתה מוגדרת כנושא שנוי במחלוקת, סדנאות של פדרסטיות (מערכת יחסים ארוטית המתנהלת בהסכמה בין מבוגר לבין מתבגר שאינו ממשפחתו המצומצמת) החלו להופיע בערים מסוימות ובמחנות עבודה כבר בשנת 1907. הצעירים (אשר נקראו בשפת השונה "נגוטשנה" (ngotshana), הידוע גם בשם "boy-wife" (נער-אישה באנגלית) היו בדרך כלל מתלבשים כנשים, מבצעים מטלות הקשורות לנשים, כגון בישול והבאת מים ועצי הסקה, ומקיימים יחסי מין עם בעליהן המבוגרים. בנוסף, אסור היה להם לגדל זקנים. בהגיעו לגבריות, מערכת היחסים תתפרק, והנגוטשנה יוכל לקחת נגוטשנה משלו אם ירצה בכך. נישואים אלו כונו לעיתים כ-"נישואי מוקשים" שכן היו נפוצים בקרב כורים. החוקר אפריצ'ט מעריך שלכ-70% עד 80% מהכורים בזימבבואה הייתה נגוטשנה משלהם. יחסים הומוסקסואלים אחרים של גברים בתקופות הקולוניאליות המוקדמות כללו פרשיות מאהבים, זנות, אונס ואכזריות מינית. בעת סקירתו של אפריצ'ט על 250 תיקי משפט מ-1892 עד 1923 מצא מקרים מראשית הרישומים. בחמשת המקרים של 1892 היו מעורבים כולם אפריקאים שחורים. ההגנה שהוצעה במשפטם הייתה כי "מעשי סדום" היו חלק מ-"המנהג המקומי". באחד המקרים זומן רמטכ"ל להעיד על עונשים מקובלים ודיווח כי העונש הוא קנס של פרה אחת, הנמוך מהעונש על ניאוף. במהלך כל התקופה מצא אפריצ'ט את מאזן הנאשמים השחורים והלבנים פרופורציונלי לזה שבאוכלוסייה. עם זאת, ציין רק את מה שהגיע לידיעת בתי המשפט - רוב היחסים בהסכמה בפרטיות לא בהכרח עוררו תשומת לב. חלק מהתיקים הובאו על ידי בני זוג שנפטרו או שלא קיבלו פיצוי שהובטח מבן זוגם לשעבר.

מגלה הארצות והמיסיונר הנוצרי דייוויד ליווינגסטון כתב במאה ה-19 על אזור דרום-מערב זימבבואה של ימינו, בעודו טען כי מונופוליזציה של נשים על ידי מנהיגים קשישים אחראית בעיקרה ל-"חוסר המוסריות" הנהוגה על ידי גברים צעירים. אדווין וו. סמית' וא' מורי דייל הזכירו בכתיבותיהם גבר אחד מאנשי האילה (אנ') אשר התלבש כאישה, עשה עבודת נשים, חי וישן בין נשים, אך לא איתן. אנשי האילה תייגו אנשים כאלה במונח "מוואאמי" (mwaami), שתורגם כ-"נביא". הם גם הזכירו שפדרסטיות לא הייתה נדירה אך "נחשבה מסוכנת בשל הסיכון שהנער ייכנס להריון".

מעמד בחוק
---------

האיסורים בחוק המקובל בזימבבואה כוללים "מעשי סדום", המוגדרים כ-"יחסים מיניים בלתי חוקיים ומכוונים בין שני זכרים אנושיים" וכן עבירות לא טבעיות, המוגדרות כביצוע בלתי חוקי ומכוון של "מעשה מיני לא טבעי על ידי אדם אחד עם אדם אחר". סעיף 11 לחוק הפיקוח על צנזורה ובידור, הקובע שאף אדם לא ייבא, ידפיס, יפרסם, יפיץ או ישמור למכירה כל פרסום שאינו רצוי (המוגדר כ-"מגונה או פוגע או מזיק למוסר הציבורי או שהוא עשוי להיות מנוגד לבריאות הציבור") שימש גם כן כדי להטריד תושבי להט"ב ופעילים.

בשנת 1996, הנשיא לשעבר כנען בננה נעצר על סמך האשמות שהועלו במהלך משפט הרצח של שומר הראש לשעבר שלו, ג'פטה דובה, ונמצא אשם באחד עשר אישומים של קיום מעשה סדום, ניסיון לביצוע מעשה סדום ומעשה מגונה בשנת 1998 בעודו נידון ל-10 שנות מאסר, התפטר וריצה 6 חודשים מאסר בפועל.

חוקים שהתקבלו ב-2006 הפלילו כל פעולה שנתפסה כהומוסקסואלית. ממשלת זימבבואה הפכה זאת לעבירה פלילית עבור שני אנשים מאותו המין להחזיק ידיים, לחבק או להתנשק. חוק "הסטייה המינית" היה אחת מ-15 תוספות לחוק הפלילי של זימבבואה שעברו בפרלמנט. הסעיפים שבהם מעורבים הומואים ולסביות הם חלק משינויו של חוק "מעשי הסדום" במדינה. לפני כן, חוקים נגד מעשה סדום הוגבלו לפעילות מינית, והחוק המתוקן קובע כעת כי מעשה סדום הוא כל "מעשה הכרוך במגע בין שני זכרים שייחשב בעיני אדם סביר כמעשה מגונה".

הכרה במערכות יחסים חד מיניות
----------------------------

זימבבואה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).

לצד אי הכרתה של זימבבואה במערכות יחסים הומוסקסואליות, ישנה הגבלה בחוקת המדינה המגדירה נישואים כאיחוד הטרוסקסואלי בין גבר לאישה בלבד מאז 2013.

במאי 2019, הקבינט של מננגגואה, אישר תיקונים לחוק הנישואין של זימבבואה, שיאסור הן על נישואי ילדים והן על נישואים חד מיניים, תוך ציון זה בהכנסתו לחוקה.

תנאי מחיה
---------

הומוסקסואליות מוגדרת כנושא טאבו רחב בזימבבואה המוגדרת כשמרנית מבחינה חברתית בעוד עמדותיו ההומופוביות של הנשיא לשעבר רוברט מוגאבה מהדהדת בקרב תושבי זימבבואה רבים, בעוד הומואים ולסביות מאוימים לעיתים וניסיונות התאבדות נפוצים בקרב הקהילה. עם זאת, מועדוני לילה באזורים עירוניים כגון הבירה הארארה ובולאוואיו מוגדרים כסובלניים כלפי לקוחות הומוסקסואלים.

מחאת זכויות הלהט"ב הראשונה של זימבבואה בבירה הארארה ביום זכויות האדם הבינלאומי, 10 בדצמבר 1998
בשנת 1998, וויליאם קימוווה, הומוסקסואל אשר עמד בפני דין על קיום מעשה סדום, נמלט מזימבבואה לקניה. ב-2002 הוא הגיע לארצות הברית בבקשת מקלט, דבר שנדחה על ידי שופט הגירה. בשנת 2005 אישר בית המשפט האמריקאי לערעורים עבור המעגל השמיני במדינת מיזורי את החלטת שופט ההגירה בעוד רוב של שני שופטים האמינו שחוויותיו של קימוווה בזימבבואה היו "תוצאה של מעשיו, ולא נטייתו המינית".

בספטמבר 2018, מורה במכללת סנט ג'ון בהארארה הצהיר על היותו הומוסקסואל לתלמידיו, על פי הדיווחים לקול צהלותיהם, בעקבות דיווחים על יחס הומופובי לסטודנטים הומוסקסואלים. מאוחר יותר אישר בית הספר את מחויבותו לספק סביבה בטוחה ואכפתית עבור "כל האנשים, ללא הבדל גזע, אמונות דתיות, מין, נטייה מינית, יכולות או מוגבלויות או כל הבדל אמיתי או נתפס אחר". עם זאת, המורה התפטר בשבוע שלאחר מכן לאחר קבלת איומי מוות מצד הורי התלמידים.

### מנהיגים דתיים

הבישוף האנגליקני של הארארה, פיטר האטנדי, היה מתנגד קולני לזכויות להט"ב בעודו כיהן כמנהיג הכנסייה בשנות ה-80 וה-90, בטענתו כי "הומוסקסואליות היא חטא" והומוסקסואלים "לעולם לא יוכלו להתקבל לכנסייה".

יורשו כבישוף, נולברט קונונגה, האשים את הארכיבישוף מקנטרברי, רואן וויליאמס, ב-"כפירה" והצהיר שהגיע עבור "הסברה למען הומוסקסואליות", לאחר שבשנת 2003, בניסיון לעודד דיאלוג, מינה וויליאמס את רובין איימס, הארכיבישוף של ארמאג ופרימאט של כל אירלנד, כיו"ר ועדת למבת' לתיאום קודש, כדי לבחון את האתגרים לאחדות הקודש האנגליקני, הנובעים מהקדשה של ג'ין רובינסון, הכומר הראשון בהיסטוריה של הנצרות שהיה להומוסקסואל גלוי אשר מונה אי פעם לתפקיד בישוף בזרם נוצרי מרכזי, בתור הבישוף של ניו המפשייר, וברכותיהם של איחודים בין זוגות חד מיניים בדיוקסיה של ניו וסטמינסטר בעוד רובינסון היה במערכת יחסים חד-מינית.

### פוליטיקה

נשיא זימבבואה רוברט מוגאבה, מ-1980 עד 2017, הפלה באופן פעיל לרעה תושבי להט"ב והתבטא בפומבי נגד הומוסקסואליות. מוגאבה זכה לביקורת עולמית על הערות שהשמיע ב-1 באוגוסט 1995 לאחר שנתקל בדוכן שהוקם על ידי הארגון הומואים ולסביות מזימבבואה (GALZ) ביריד הספרים הבינלאומי השנתי של המדינה בהארארה, שנוסד ב-1990 כדי להקל על התקשורת בתוך קהילת הלהט"ב, אשר לא זכתה לתשומת לב רבה מהממשלה קודם לכן באומרו, "אני מוצא את זה מקומם ביותר ודוחה את מצפוני האנושי שלארגונים לא מוסריים ודוחים כאלה, כמו אלה של הומוסקסואלים, הפוגעים הן בחוק הטבע והן לנורמות התרבותיות שבהן דוגלת החברה שלנו יהיו סניפים כלשהם בתוכנו ובמקומות אחרים בעולם". שבועיים לאחר מכן, במהלך חגיגות העצמאות השנתיות של זימבבואה, הכריז מוגאבה, "זה משפיל את כבוד האדם. זה לא טבעי, ואין ספק שאסור אי פעם לאפשר לאנשים האלה להתנהג גרוע יותר מכלבים וחזירים. אם כלבים וחזירים לא עושים את זה, למה בני אדם חייבים? יש לנו תרבות משלנו, ועלינו להתמסר מחדש לערכים המסורתיים שלנו, מה שאנו משתכנעים לקבל הוא התנהגות תת-חייתית ולעולם לא נאפשר זאת כאן. אם אתם רואים אנשים שמציגים את עצמם בתור לסביות והומואים, עצרו אותם ומסרו אותם למשטרה!".

מאז, הגביר מוגאבה את הדיכוי הפוליטי של הומוסקסואלים ולסביות תחת חוקי הסדום של זימבבואה. מוגאבה האשים תושבי להט"ב ברבות מהבעיות של זימבבואה והצהיר כי הומוסקסואליות היא תרבות "לא אפריקאית ובלתי מוסרית" שהובאה על ידי קולוניאליסטים ומונהגת רק על ידי "כמה לבנים" בארצו. במהלך חגיגות יום הולדתו ה-82, מוגאבה הצהיר לתומכיו "להשאיר ללבנים לעשות זאת". מוגאבה הורה לעיתונאים, שרובם עובדים עבור מוסדות בבעלות המדינה, לדווח באופן שלילי על מערכות יחסים חד מיניות. מבקריו של מוגאבה הצהירו כי הוא "משתמש בהומוסקסואלים ולסביות כשעירים לעזאזל כדי להסיט את תשומת הלב מהבעיות הכלכליות העיקריות של המדינה".

הארגון "GALZ" היה יעד לחדירה של מרגלים ממשלתיים ולניסיונות סחיטה של זרים ומכרים מזדמנים כאחד לאורך השנים. בעוד תושבי להט"ב שוחדו שוב ושוב, נעצרו, נהרגו, הוכו ולעיתים נאנסו על ידי השלטונות. לפי הדיווחים, נעשה שימוש בארגון הביון המרכזי כדי להכות ולעצור הומוסקסואלים.

בשנת 1999, פעילי זכויות הומוסקסואלים בריטיים, בראשות פיטר טאצ'ל, ניסו לבצע מעצר אזרחי על מוגאבה על עינויי הומוסקסואלים בכהונתו. בשנת 2001, טאצ'ל ניסה שוב לעצור את מוגאבה בבריסל אך הוכה בחוזקה על ידי מאבטחיו.

ב-2015 הכריז מוגאבה בפני העצרת הכללית של האו"ם באומרו כי "אנחנו הזימבבואים לא הומואים". מוגאבה הודח לבסוף באופן כפוי מתפקיד הנשיאות בנובמבר 2017.

לאחר הדחתו של מוגאבה מהנשיאות בנובמבר 2017, הוכרז אמרסון מננגגואה כנשיא החדש. בינואר 2018, מננגגואה דיבר לראשונה על סוגיית זכויות להט"ב במדינה באומרו "אלה שרוצים בכך [נישואים חד מיניים] הם האנשים שצריכים לעשות זאת, אבל זו לא חובתי לעשות קמפיין למען זה". ביוני, מפלגת השלטון, האיחוד הלאומי האפריקאי של זימבבואה – החזית הפטריוטית (ZANU-PF), נפגשה עם פעילי להט"ב זימבבואים כדי לדון במצב זכויות הלהט"ב במדינה לצד "שיפור חייהם של תושבי להט"ב באמצעות ממשל מקומי". צ'סטר סמבה, מנהל הארגון "GALZ" הצהיר באומרו לאחר מכן, "כפגישה ראשונית זה היה נהדר שהם הגיבו בצורה חיובית וקצת מפתיעה שכן זה סימן עזיבה מההנהגה הקודמת שלא תקשרה איתנו. נכונות לעסוק היא אכן שינוי חשוב".

בחודש יולי אימץ משרד הבריאות תקנות הדרכה חדשות שישמשו אנשי מקצוע בתחום הבריאות בטיפול בהומוסקסואלים ועובדי מין בהן נכתב, "התוכנית נועדה לחנך ולצייד ספקי שירותי בריאות בזימבבואה עם הידע והמיומנויות שיאפשרו להם לספק שירותי בריאות התומכים ומספקים באופן הולם את צורכי הבריאות הייחודיים של עובדי מין, גברים המקיימים יחסי מין עם גברים, טרנסג'נדרים, אנשים שאינם מתאימים למינם ואנשים המזריקים ומשתמשים בסמים. העובדה שעבודת מין, שימוש בסמים ומספר פעילויות מיניות נחשבות לא חוקיות בזימבבואה יכולות ליצור מגוון מצבים המשפיעים לרעה על חברי אוכלוסיות מפתח יותר מאשר על האוכלוסיות הכלליות. מצב זה מערער את מניעת מחלת ה-HIV עבור כלל האומה על ידי השפעת הגישה של אנשים אלה לשירותי בריאות". באותו חודש, הוכרז כי חמישה מרכזי בריאות חדשים ייפתחו בהארארה, בולאוואיו, גוורו, מוטארה וקווקוו כדי לספק את צורכי הבריאות של גברים הומוסקסואלים וביסקסואלים.

הבחירות ביולי התקבלו בברכה על ידי פעילי להט"ב, שכינו אותן "ניצחון היסטורי" באומרם "היינו עדים להפחתה של דברי שנאה הומופוביים והפחתה בפוליטיזציה של זכויות להט"ב ככלי קמפיין".

### אקטיביזם

הומואים ולסביות של זימבבואה (GALZ) הוא ארגון זכויות להט"ב בולט שהוקמה בזימבבואה בשנת 1990. לאחר קבלת עצמאות זימבבואה ב-18 באפריל 1980, הייתה סצנה הומוסקסואלית משגשגת באזורים עירוניים, בעוד רבים האמינו שיש להקים קבוצה עם מטרות רציניות יותר עבור קהילת הלהט"ב, אשר מפגשיה החלו להתקיים בסוף שנות ה-80, כאשר "GALZ" הוקם רשמית בספטמבר 1990. אחת המטרות העיקריות של "GALZ" היא לסייע לאנשים עם החיים עם HIV/איידס.

בשנת 2015 ייסדה הפעילה הטרנסג'נדרית ריקי נתנזון את יוזמת מחקר הטרנס, חינוך, הסברה והדרכה (TREAT) הפועלת למען חקירה והקלה על אספקת ראיות אמפיריות באשר לצרכים ולקיומם האיכותי של תושבים טרנסג'נדרים בזימבבואה. שנה קודם לכן, נעצרה נתנזון בגין שימוש בשירותי נשים באשמת מטרד פלילי. לאחר שאישומה בוטל, נתנזון תבעה פיצויים לאחר מכן וזכתה בתיק.

אנשי להט"ב זימבבואים
--------------------

* ריק קוסנט, שחקן ומפיק.
* ריקי נתנזון, פעילה טרנסג'נדרית ומייסדת הארגון "Trans Research Education Advocacy and Training".
* בולאלוה מאדאקורוזקה, צייר ויצרן הדפסים.

טבלת סיכום
----------

|  |  |
| --- | --- |
| פעילות הומוסקסואלית חוקית |  (עבור גברים, עונש: מאסר עד 14 שנים,  עבור נשים) |
| גיל הסכמה שווה לזוגות הטרוסקסואלים |  |
| חוקים נגד אפליה בתעסוקה |  |
| חוקים נגד אפליה במתן סחורות ושירותים |  |
| חוקים נגד אפליה בכל התחומים האחרים (כולל אפליה עקיפה, דברי שטנה) |  |
| נישואים חד מיניים |  (איסור חוקתי המכיר בנישואים הטרוסקסואלים בלבד מאז 2013) |
| הכרה בזוגות חד מיניים (איחוד אזרחי, נישואי חוזה, ידועים בציבור) |  |
| אימוץ משותף של זוגות חד מיניים |  |
| אימוץ ילד חורג על ידי זוגות חד מיניים |  |
| לסביות, הומואים, טרנסג'נדרים וביסקסואלים מוצהרים רשאים לשרת בצבא |  |
| זכות לשינוי מגדר בחוק |  |
| גישה להפריה חוץ-גופית לזוגות לסביות |  |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים |  |
| גברים המקיימים יחסי מין עם גברים רשאים לתרום דם |  |

הערות שוליים
------------

1. ↑  "Where is it illegal to be gay?". *BBC News* (באנגלית בריטית). 2014-02-10. נבדק ב-2022-01-15.
2. ↑  Zimbabwean law and sexual orientation | The Law Hub Zim (באנגלית אמריקאית)
3. ↑  Zimbabwe | 50% of gay men assaulted and 64% disowned, MambaOnline - Gay South Africa online, ‏2018-07-27 (באנגלית אמריקאית)
4. 1 2  Homosexuality is not un-African | Heinrich Böll Stiftung, Heinrich-Böll-Stiftung (באנגלית)
5. ↑  Gay Sub-Saharan Rock Art In Zim, www.jhblive.com
6. ↑  Boy-Wives and Female Husbands, www.willsworld.org
7. ↑  Hope Obamwonyi, The Homosexual Nature of Africa’s Past (You Didn't Know), SwaliAfrica Magazine, ‏2016-09-16 (באנגלית בריטית)
8. ↑  JSAS, Journal of Southern African studies: JSAS. **Journal of Southern African studies : JSAS.**, 1974
9. ↑  Marc Epprecht, The ‘unsaying’ of indigenous homosexualities in Zimbabwe: mapping a blindspot in an African masculinity, **Journal of Southern African Studies** 24, 1998-12-01, עמ' 631–651 doi: 10.1080/03057079808708594
10. ↑  Gay - Zimbabwe, web.archive.org, ‏2006-09-29
11. ↑  Gay News From 365Gay.com, web.archive.org, ‏2008-06-14
12. ↑  Zimbabwe | New hope as ruling party meets with LGBTI community, MambaOnline - Gay South Africa online, ‏2018-06-25 (באנגלית אמריקאית)
13. ↑  NewsdzeZimbabwe, SAME SEX MARRIAGES BANNED IN ZIM (באנגלית בריטית)
14. ↑  kaiwright.com, web.archive.org, ‏2004-09-21
15. ↑  kaiwright.com, web.archive.org, ‏2004-07-12
16. ↑  This brave Zimbabwe teacher just came out to his students to tackle homophobia, MambaOnline - Gay South Africa online, ‏2018-09-22 (באנגלית אמריקאית)
17. ↑  "Gay Zimbabwe teacher resigns after death threats". *BBC News* (באנגלית בריטית). 2018-09-27. נבדק ב-2022-01-15.
18. ↑  BBC NEWS | Programmes | Crossing Continents | Homosexual and hated in Zimbabwe, news.bbc.co.uk
19. ↑  אתר למנויים בלבד  Peta Thornycroft, ‏Rowan Williams is 'lobbying for homosexuality', claims Mugabe-backed bishop, The Telegraph, 30 September 2011
20. ↑  GALZ | Gays and Lesbians of Zimbabwe, web.archive.org, ‏2014-05-10
21. ↑  Kubatana - Gays and Lesbians of Zimbabwe (GALZ), web.archive.org, ‏2006-04-12
22. ↑  kaiwright.com, web.archive.org, ‏2006-05-06
23. ↑  BBC News | Africa | Zimbabwe gay rights face dim future, news.bbc.co.uk
24. ↑  Kelvin Ncube: I'm gay, web.archive.org, ‏2006-06-29
25. ↑  Center for Global Development : Opinions: Dateline Zimbabwe: Who's to Blame? [The Globalist], web.archive.org, ‏2006-08-22
26. ↑  "Zimbabwean drag queen reveals all" (באנגלית בריטית). 2006-08-10. נבדק ב-2022-01-15.
27. ↑  State-Sponsored Homophobia in Southern Africa (Human Rights Watch, 14-5-2003), web.archive.org, ‏2008-10-19
28. ↑  BBC News | UK | Gay activist freed after Mugabe row, news.bbc.co.uk
29. ↑  "Tatchell defends Mugabe 'arrest'" (באנגלית בריטית). 2001-03-06. נבדק ב-2022-01-15.
30. ↑  Candice C. Chikura, Zimbabwe's LGBT community: why civil rights and health issues go hand in hand, The Conversation (באנגלית)
31. 1 2  Zim's President Mnangagwa slams door on same-sex marriage, MambaOnline - Gay South Africa online, ‏2018-01-26 (באנגלית אמריקאית)
32. ↑  Zim govt adopts manual for treating gays, sex workers at health centres, NewZimbabwe.com, ‏2018-07-09 (באנגלית בריטית)
33. ↑  Five gay and bi male health centers to open in Zimbabwe, MambaOnline - Gay South Africa online, ‏2018-07-19 (באנגלית אמריקאית)
34. ↑  Zimbabwe's LGBTI group says elections a 'historic win' for LGBTI community, MambaOnline - Gay South Africa online, ‏2018-08-20 (באנגלית אמריקאית)
35. ↑  Gays and Lesbians of Zimbabwe, Zimbabwe Human Rights NGO Forum (באנגלית אמריקאית)
36. ↑  FAQ – GALZ (ב־)
37. ↑  HIV/AIDS – GALZ (ב־)
38. ↑  Activists in Focus Ricky "Rikki" Nathanson of Trans Research, Education & Training (TREAT) Zimbabwe, MPact Global Action, ‏2018-01-05 (באנגלית אמריקאית)
39. ↑  Trans Woman Wins Landmark Court Case in Zimbabwe, www.advocate.com, ‏2019-11-19 (באנגלית)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם • הומופוביה ברחבי העולם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • טיבט • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |